Manželka princa Williama Catherine, vojvodkyňa z Cambridgeu, si zas vyslúžila titul "klasickej krásky". Podľa redaktorov People si totiž vždy vyberie štýlové oblečenie, ktoré je zároveň vhodné pre budúcu kráľovnú. Kráľovnou červeného koberca sa stala hviezda filmu Amazing Spider-Man (2012) Emma Stone.
"Kým veľa dievčat prišlo na Costume Institute Gala v róbach, Emma si obliekla krátke šaty od Lanvin. Jej look na udeľovaní Zlatých glóbusov (tiež Lanvin) mal v sebe veľmi cool aspekty a z jej promo turné k Spider-Manovi by sme chceli ukradnúť každý jeden kúsok," vysvetlili svoj výber. V zozname nechýbajú ani tri sestry Kardashian - Kim, Khloe a Kourtney, pre ktoré sú charakteristické závratne vysoké podpätky a šaty zvýrazňujúce ich známe krivky.
Austrálska supermodelka Miranda Kerr si svoje miesto medzi najlepšie obliekajúcimi sa ženami vyslúžila vďaka outfitom, v ktorých sa pohybuje v uliciach veľkomiest. "Zobrala si k srdcu niekoľko trikov z rokov, počas ktorých kraľovala mólam po celom svete a využíva ich pri jej dokonalom štýle v súkromnom živote. Je majsterkou kombinovania jednoduchého oblečenia ozvláštneného trendovými kúskami - zábavnými vzormi, žiarivými farbami či priesvitnými látkami," odôvodnil svoje rozhodnutie magazín People.
Americká herečka Reese Witherspoon zas podľa neho zmenila pohľad na obliekanie v tehotenstve, keďže s bruškom vždy vyzerá upravene, roztomilo a zároveň pohodlne. Barbadoská speváčka Rihanna sa do zoznamu dostala vďaka svojej odvahe a originalite.
Jessica Alba, známa z filmov ako Honey (2003) alebo Sin City - mesto hriechu (2005), dostala od People titul džínsovej kráľovnej. "Nikto nenosí denim lepšie ako Jessica Alba. Má džínsy každej farby dúhy s každým vzorom a strihom na zemi, a vždy v nich vyzerá dobre," vyhlásili redaktori časopisu.
Nemecká herečka Diane Kruger je podľa nich profíkom v haute couture, na ktorej je vidno, že kedysi bola modelkou a značky ako Chanel, Marchesa alebo Prada nosí úplne prirodzene. Najlepšie obliekajúcou sa vychádzajúcou hviezdou sa stala 22-ročná Jennifer Lawrence za to, že napriek svojej mladosti má neomylný vkus.
- Gwyneth Paltrow
- Catherine, vojvodkyňa z Cambridgeu
- Emma Stone
- Kim, Kourtney a Khloe Kardashian
- Miranda Kerr
- Reese Witherspoon
- Rihanna
- Jessica Alba
- Diane Kruger
- Jennifer Lawrence